Potrivit sursei mold-street, în luna februarie 2014, „Gazprom” s-a adresat Curţii de Arbitraj Comercial Internaţional de pe lîngă Camera de Comerţ şi Industrie a Rusiei cu cererea de încasare de la “Moldovagaz” a datoriei pentru gazul livrat în anul 2011 în valoare totală de 743 de milioane de dolari.

Din 2006 Tiraspolul nu mai plăteşte pentru combustibilul livrat de Federaţia Rusă. Astfel, în ultimii şase ani, Moldovagaz a încasat restanţe de circa 2,35 miliarde de dolari. Din acest total, doar 5% reprezintă datoria Chişinăului.

Suma exactă a datoriilor acumulate în 2014 nu este cunoscută. Cert este că din volumul de 2,82 miliarde de metri cubi de gaze livrate în Republica Moldova, 1,8 miliarde au ajuns la consumatorii din stânga Nistrului, după care datoria Tiraspolului a crescut cu aproximativ 670 de milioane de dolari. Astfel, datoria regimului separatist depăşeşte 5 miliarde de dolari.